Շամբ (գետ)

Շամբ, գետ Հայաստանի Սյունիքի մարզում, Որոտանի ձախ վտակը։ Սկիզբ է առնում Սյունիքի բարձրավանդակի Իշխանասար լեռնազանգվածի հարավային լանջից՝ 2780 մ բարձրությունից։ Երկարությունը 11,4 կմ է, ջրհավաք ավազանը՝ 22 կմ²։ Գետահովիտը ստորին հոսանքում V-աձև է։ Սնումը հիմնականում ձնաանձրևային է, վարարումը՝ ապրիլ-հունիսին։ Տարեկան միջին ծախսը 0,22 մ³/վ է։ Գետաբերանում է Շամբի ջրամբարը։ Ջրերն օգտագործվում են ոռոգման նպատակով։

Ծանոթագրություններ 

Սյունիքի մարզի գետեր
Որոտան գետի վտակներ